'ఒరేయ్..' అంటూ వైసీపీ నేతలకు భువనేశ్వరి సోదరుడి వార్నింగ్
20-11-2021 Sat 13:19
కన్నీటి పర్యంతమైన రామకృష్ణ
నందమూరి ఫ్యామిలీ దేవాలయమని కామెంట్
అసెంబ్లీ దేవాలయమన్న లోకేశ్వరి
మళ్లీ మాట్లాడితే మా మరో అవతారం చూస్తారని హెచ్చరిక
నిన్నటి పరిణమాలను చూస్తుంటే బాధేస్తోందని భువనేశ్వరి సోదరుడు నందమూరి రామకృష్ణ ఆవేదన వ్యక్తం చేశారు. నందమూరి ఫ్యామిలీ దేవాలయం లాంటిదన్నారు. తమ కుటుంబంపైకి రావడాన్ని సహించబోమని హెచ్చరించారు. మీడియా ముందు ఆయన కన్నీటి పర్యంతమయ్యారు. తమ ఆడపడుచుకు జరిగినట్టు ఎవరికీ జరగకూడదన్నారు. ఎవరి పేర్లను తీసుకురావద్దనుకున్నా సిచువేషన్ తప్పట్లేదని పేర్కొన్న ఆయన.. 'ఒరేయ్ నానిగా.. ఒరేయ్ వంశీగా.. అంబటి రాంబాబు.. ఒరేయ్ .. ద్వారంపూడి చంద్రశేఖర్ రెడ్డి' అంటూ వార్నింగ్ ఇచ్చారు.
మీరు హద్దుమీరిపోయారని, ఇకపై జాగ్రత్తగా ఉండాలని హెచ్చరించారు. మీ ఇంట్లో ఆడవాళ్ల పరిస్థితి గురించి ఆలోచించుకోండని, తమ కుటుంబం మీదకొస్తే మాత్రం బాగుండదని వార్నింగ్ ఇచ్చారు. రాజకీయంగా ఉంటే చూసుకోవాలని, వ్యక్తిగత దూషణలను మానుకోవాలని అన్నారు. ఇక్కడ ఎవరూ చేతులకు గాజులు తొడుక్కొని కూర్చోలేదని హెచ్చరించారు. తమకు క్రమశిక్షణ అలవర్చారని, అందుకే సహనంతో ఉంటున్నామని చెప్పారు.
నిన్న జరిగిన ఘటన దురదృష్టకరమని భువనేశ్వరి సోదరి లోకేశ్వరి అన్నారు. అసెంబ్లీ దేవాలయమని, కానీ, కొందరు నోటికొచ్చినట్టు మాట్లాడి అపవిత్రం చేస్తున్నారన్నారు. చంద్రబాబు అంతలా ఏడుస్తుంటే చూడలేకపోయామని, తన చెల్లెలిని అవమానించడం బాధగా అనిపించిందని పేర్కొన్నారు. జగన్ తల్లి, భార్య, చెల్లిని ఏనాడూ చంద్రబాబు పల్లెత్తు మాట అనలేదని, ఎవరినీ అననివ్వలేదని చెప్పారు. మళ్లీ తమ కుటుంబ సభ్యులను ఇలాంటి రాజకీయాల్లోకి లాగకూడదని ఆమె హెచ్చరించారు. ఇంకోసారి ఇలాంటి వ్యాఖ్యలు చేస్తే తమ మరో అవతారం చూడాల్సి వస్తుందని వార్నింగ్ ఇచ్చారు.
'orey..' antuu vicp nethalaku bhuvaneshwari sodarudi warning
20-11-2021 Sat 13:19
kanneeti paryantamaina ramakrishna
nandamuri famili devalayamani comment
assembley devalayamanna lokeshwari
malli matladithe maa maro avataaram chustarani hecharika
ninnati parinamaalanu chustunte badhestondani bhuvaneshwari sodarudu nandamuri ramakrishna aavedana vyaktam chesaru. nandamuri famili devalayam lantidannaru. tama kutumbampaiki raavadaanni sahinchabomani heccharinchaaru. media mundu aayana kanneeti paryantamayyaaru. tama aadapaduchuku jariginattu evariki jaragakudadannaru. evari paerlanu teesukuraavaddanukunna sichuvation tappatledani perkonna aayana.. 'orey naanigaa.. orey vamseegaa.. ambati rambabu.. orey .. dwarampudi chandrasekhar reddi' antuu warning icharu.
meeru haddumeeripoyaarani, ikapai jaagrattagaa undaalani heccharinchaaru. mee intlo aadavaalla paristhiti gurinchi aalochinchukondani, tama kutumbam meedakoste maatram bagundadani warning icharu. raajakeeyamgaa unte chusukovalani, vyaktigata dooshanalanu maanukovaalani annaru. ikkada evaruu chetulaku gaajulu todukkoni koorcholedani heccharinchaaru. tamaku kramasikshana alavarchaarani, anduke sahanamtho untunnamani cheppaaru.
ninna jarigina ghatana duradrushtakaramani bhuvaneshwari sodari lokeshwari annaru. assembley devalayamani, cony, kondaru notikochinattu matladi apavitram chestunnarannaru. chandrababu antalaa edustunte chudalekapoyamani, tana chellelini avamaaninchadam badhaga anipinchindani perkonnaru. jagan talli, bharya, chellini enaaduu chandrababu pallettu maata analedani, evarinee ananivvaledani cheppaaru. malli tama kutumba sabhyulanu ilanti rajakeeyaalloki lagakudadani aame heccharinchaaru. inkosari ilanti vyaakhyalu cheste tama maro avataaram chudalsi vastundani warning icharu.